دارەتوو

دارەتوو یەکێکە لە شارەدێیەکانی قەزای بنەسڵاوە لە پارێزگای ھەولێر لە ھەرێمی کوردستان لە عێراق. دارەتوو ناوەندی ناحیەی دارەتووە. ناو ناوی دارەتوو وشەیەکی لێکدراوە، دار + توو. گوایە گوندی دارەتوو لە سەردەمی عوسمانیدا ئاوەدان کراوەتەوە و کانییەکی ھەبووە و دوو دار تووی لە تەنیشت بووە، ئیتر لەوەوە ناوەکەی وەرگرتووە. جوگرافیا شارەدێی دارەتوو ھاوسنوورە لەگەڵ؛ لە باکوورەوە شاری ھەولێر. لە باشوورەوە گوندی باغەمرە ئەفەندی. لە ڕۆژھەڵاتەوە گوندی باغەمرە شەھاب. لە ڕۆژاواوە شاری ھەولێر. مێژوو سەرەتا دارەتوو گوندێک بوو، پاش ساڵی(١٩٨٩) کە ڕژێمی بەعس گوندەکانی ئێستای ناحیەی دارەتوو و ناحیەی شوان، قەزای پشدەر و قەزای ڕانیەی ڕاگواست و لە کۆمەڵگەی دارەتوودا نیشتەجێی کردن. پاش فراوان بوون و زیاد بوونی دانیشتوان لە بەرواری(١٢\٥\٢٠٠٢)دا ناحیەی دارەتوو ھاتە کایەوە و دارەتوو بووە ناوەندی و بووە شارەدێ. دانیشتوان دانیشتوانی ئەم شارۆچکەیە بە پێی سەرژمێریی دانیشتووانی عێراق لە ساڵی ١٩٥٧دا، (١٨٣)کەس بووە. دانیشتوانی ئەم شارۆچکەیە بە پێی سەرژمێریی دانیشتووانی عێراق لە ساڵی ١٩٧٧دا، (٣٥٨)کەس بووە. دانیشتوانی ئەم شارۆچکەیە بە پێی سەرژمێریی دانیشتووانی عێراق (٢٠٢٤)، پێکھاتووە لە ١٦،٤٢٥ خێزان و ٦١،٣٦٠ کەس، کە ٣٠،٨٥٠ نێر و ٣٠، ٥١٠ مێن. سەرچاوەکان دەروازەی کوردستان دەروازەی عێراق